
DE  FEBRI  GENERAT  IM. 

.•irriti-  ;/i 

§•  1. 

Febris  universalis  totius  organismi  morbus  est,  repeten-' 
dus  ab  irritatione,  interdum  spasmodica,  systematis  san- 
guiferi,  quae  justum  inter  sanguinem  et  nervos  commer- 
cium impedit,  et  a sanguinis  complexione  depravata. 


Inter  morbos  gravissimos  ‘febris  numeranda  est,  ob 
allectionem  systematis  s angui  feri  et  nervosi  ad  summas 
corporis  functiones  perficiendas  concurrentium.  In  hunc 
autem  morbum  adeo  frequenter  incidunt  homines,  ut  ab 
omni  illa  morborum  turba,  quae  mortalium  animos  perter- 
ret, duae  fere  tertiae  partes  ad  febris  dominium  vindican- 
dae sint,  itaque  nil  mirum  si  majorem  hominum  copiam, 
variis  febribus  abreptam,  diem  supremum  obire  videamus. 

§•  3. 

At  febris  nihil  aliud  est  nisi  affectio  vitae  conantis 
mortem  avertere.  Organismus  enim  animalis  nititur,  ut  il- 
lud inimicum  incitamentum  devincat  et,  si  fieri  potest,  ex- 
cretione  aliqua  critica  expellat. 

Qua  re  febris  tum  solum  lcthalis  fit,  quum  ob  corpo- 
ris debilitatem  molimina  illa  critica  parum  valeant  neque 
adjuventur,  aut  si  causa  aliqua  occasionali  supprimuntur. 


o 


Sed  si  exitus  morbi  bonus  est,  si  in  salutem  febris 
finitur,  tum  ipsa  febris,  tanquam  remedium,  saepe  tenacis- 
simos status  valetudinarios  atque  morbos  chronicos  sanat 
atque  removet. 

Nam  per  calorem  atque  circulationem  sanguinis  acce- 
leratam, obstructiones  solvuntur,  tumores  frigidi  resorben- 
tur; corpoids  evolutio  modica  febri  provehitur,  ita  ut  im- 
puberes citius  grandescant. 

Ob  hanc  summam,  atque  duplicem  febris  dignitatem, 
ob  ejus  vim,  modo  perniciosam,  modo  salutiferam,  apud 
Romanos  tanquam  numen  aliquod  divinum  febris  vene- 
rabatur. 

§.  4, 

Febris  descriptio  plerumque  obscurae,  ob  rei  difficul- 
tatem, definitionis  locum  tenet.  Aptissimum  autem  habeo, 
illa  ratione,  febris’  intermittentis  accessum  describere,  qui 
illius  morbi  imaginem  maxime  normalem  atque  lucidam 
ob  oculos  ponit. 

Cujus  vero  accessionis  stadia  sunt  haec  tria: 
primum  est  frigoris  sive  principii, 
alterum  caloris  sive  incrementi, 
tertium  sudoris  sive  remissionis. 

Stadium  frigoris  incipit  oscitatione , pandiculatione, 
lassitudine,  debilitate,  quibus  succedunt  pallor  et  livor, 
ungues,  labia,  faciem  occupans,  frigus,  cutis  anserina,  tre- 
mor et  dolor  artitum,  cephalalgia;  respiratio  difficilis  et 
anxia;  pulsus  velox,  subinde  tardior,  debilis,  parvus;  vo- 
mitus; sitis;  urina  aquea  et  tenuis.  Haec  durant  plus  mi- 
nus ad  horam  unam  aut  duas,  raro  tres,  quatuor. 

Quibus  symptomatibus,  si  gravia  atque  urgentia  sunt, 
occurrendum  est  calore  artificiali,  diaphoreticis  frigidis  e. 
gr.  infusione  florum  Sumbnci  cum  succo  citri,  liquore  am- 
monii  acetici  et,  si  debilitas  permagna  est,  infusione  florum 
chamomillae,  mclissae. 

\ enaescctionem  inter  horrorem  instituere  nunquam  per- 
missum est. 


Thermomcter  interdum  inter  ipsum  horrorem,  ab  ae- 
groti tactu,  caloris  augmentationcm  indicat,  sed  id  eve- 
nire tum  solum  videtur,  si  horrorem  aestus  antecesserat. 

Horrore  desinente  calor  exoritur  ita  increscens,  ut  in- 
terdum exurens  fiat.  Calor  vero  moderatus  a solutis  spa- 
smis dependet,  coctionem  et  crisin  promovet.  Respiratio 
tum  liberior  fit,  pulsus  magnus,  fortis,  celer  redditur.  Si- 
tis et  dvsphoria  perseverant,  cephalalgia,  leve  delirium, 
congestiones,  haemorrhagiae  ab  orgasmo  sanguinis  super- 
veniunt. Urina  autem  parca  atque  rubra  mingitur. 

Thermometer  calorem  auctum  plerumque  indicat,  in- 
terdum aegrotus  solus  eum  sentit. 

Calor  excessivus  quiete,  potu  refrigerante,  acidulo,  mo- 
deratur, congestiones  vero  graviores  curam  palliativam  an- 
tiphlogisticam  requirunt.  Interdum  etiam  emetica  poscun- 
tur, sed  haec  post  sanguinis  emissioriem  solum  dare  licet. 

Versus  tertium  sive  sudoris  stadium  aestus  phaeno- 
mena mitescere  incipiunt,  cutis  mollescit  et  madet,  sudor 
calidus  erumpit,  copiosus,  cum  aegroti  magno  levamine. 
Urina  crassa,  sedimentum  lateri  contuso  simile  deponens 
emittitur,  aeque  ac  olidae  alvi  dejectiones.  Lenis  demum 
somnus  obrepit,  ex  quo  aeger  expergefactus,  praeter  debi- 
litatem, nullam  molestiam  accusat,  bene  sese  habet  et  per- 
fecta apyrexia  gaudet. 

Si  vires  vitae  vigeant,  nec  causa  proxima  morbi  mo- 
dum excedat,  tunc  spes  est,  nullo  opus  fore  medici  adju- 
mento. Sin  vero  illae  vires  langueant,  tunc  molimina  critica 
adjuvanda  sunt.  Semper  autem  summa  diligentia  caven- 
dum est,  nc  frustrentur  illa  molimina  neve  supprimantur. 

§.  5. 

Interdum  unus  febris  paroxysmus  causam  proximam 
morbi  subigere,  atque  febrem  omnino  tollere  valet.  Quod 
nisi  configit,  accessus  febris  post  perfectam  intermissio- 
nem redeunt,  immo  fcbricitafio  nunquam  omnino  abest, 
neque  intermissiones,  sed  tantum  remissiones  plus  minus 

f 

longae  occurrunt. 


Quae  intermissiones,  reipissiones , paroxysmi,  exacer- 
bationes circuitum  habent,  quem  typum  lebris  vocant. 

Itaque  febris  plerumque  est  morbus  ex  pluribus  inva- 
sionibus compositus.  Clare  hoc  demonstrant  febres  inter- 
mittentes, sed  etiam  continuae  pleraeque  e pluribus  paroxys- 
mis febrilibus,  quorum  unus  alterum  subintrat,  composi- 
tae sunt. 

§•  6. 

Typus  febrium  aut  regularis,  ordinatus,  exquisitus, 
fixus  aut  indefinitus,  erraticus,  vagus,  dubiosus  pro  virium 
vigore  et  defectu,  et  pro  materiae  et  irritationis  culpa  fit. 

Sunt  vero  febres  subintrantes,  nova  accessione  inci- 
piente priusquafh  praecedens  paroxysmus  omnino  exivit, 
subcontinuae,  remittentes,  intermittentes.  Atque  febres  illae 
intermittentes  accessiones  habent: 

quotidianas,  tertianas,  quartanas,  tam  simplices, 
quam  duplices,  triplices. 

In  typo  tertiano  intermittentium  unus  solum  dies  inter 
duos  paroxysmos  interpositus  est,  hac  ratione: 

1,2,  3 

3,  4,  5 

5,  6,  7 

Dies  impares  maxime  critici  sunt. 

In  typo  quartano  post  intermissionem  duorum  dierum 
paroxysmi  reveniunt,  ea  ratione,  ut  in  periodorum  circulo 
quaternarii  duo  debeant  conjungi,  duo  disjungi,  tali  modo: 
1034 

i,  O,  ‘i 

£» '5,  7;  8,  9,  10,  11 

11,  1?,  13,  14;  15  — 18 

18  — 21 

Dies  paves  autem  hic  maxime  critici  observantur. 

Continuae  vero  febres,  pro  moliminibus  criticis,  typum 
trium,  septem  dierum  sequuntur.  Atque  in  eo  differunt 
febres  continuae  remittentes  ab  intermittentibus,  quod  inter- 
mittentium accessiones  horis  matutinis,  remittentium  exa- 
cerbationes horis  vespertinis  supervenire  solent. 

Curationi  vero  remissiones  illae  maxime  opportunae 
obviae  fiunt,  nam  in  ipsa  exacerbatione  atque  accessu  vis 
medicatrix  naturae  potentior  et  nulla  nisi  cura  palliativa 
opus  est. 

§■  7.  . 

Indoles  et  natura  febrium  pro  constitutione  corporis 
plus  minus  valida,  et  pro  causae  nocentis  vi  et  actione 
multiplex  et  varia  est. 

Inprimis  .autem  febris  activa,  passiva,  sthcnica,,asthd- 
nica  distincte  adnotandae  sunt. 

Febris  activa  cognoscitur  insigni  contra  inimicum 
incitamentum  febrile  systematis  sanguiferi  reactione,  ita  ut 
vis  vitalis  provecta  atque  aucta  esse  videatur.  Dia- 
gnosis inprimis  decursu  febris,  qui  regularis,  sibi  constans, 
remittens  immo  intermittens,  nunquam  continuo  continens 
est,  certa  fit.  Stadium  morbi  intrantis,  acmes  et  judica- 
tionis optime  distinguuntur. 

F ebris  passiva  praecedenti  omnino  opposita  est  Inde 

* 

ab  initio  febris  prostratio  virium  maxima  adest,  atque  vim 
mcdicatriccm  naturae,  nisi  omnino  deest,  maxime  restrictam 
atque  oppressam  esse  intelligimus.  Symptomata  nullo 
modo  inter  se  congrua , non  constantia , inexplicabilia, 
functiones  perversas,  laesiones  systematis  nervosi  praecipue 
accusant.  Ob  quam  rem  interdum  spasmi,  inflammationes 
acutissimae  superveniunt,  atque  vim  vitalem  in  una  orga- 
norum provincia  summo  vigore  agentem  demonstrant,  dum 
in  alia  regione  omnino  eam  suppressam  esse  patet.  Itaque 
prostratio  virium  sine  dubio  spuria  interdum  et  a nervorum 
laesione  derivanda  est. 

Febres  autem  passivae  fere  semper  malignae  sunt  at- 
que in  metaschematismum,  metastasin,  gangraenam,  colli- 
quescentiam  abeunt. 

Febris  sthefiica  et  hyp ersthenica  in  eo  differt 
a febri  activa,  quod  illa  ob  oculos  ponit  vis  medicatricis 
vigentem  actionem  ad  causam  nocentem  subigendam  sive 
tollendam,  febris  autem  stli enica  nil  nisi  effectum  inci- 
tamenti externi  alicujus  observationi  offert,  nam  ob 
fibrarum  nimium  tonum,  ob  constitutionem  organismi  irri- 
tabilem, irritationis  et  incitamenti  imperium  in  cor  et  ar- 
teriarum systema  quam  maxime  viget,  neque  subacto  inci- 
tamento, sed  non  nisi  eodem,  causa  occasionali  aliqua,  ces- 
sante febricitatio  desinit. 

Febris  hyperstlienica  et  sthenica  ab  activo  diagnoscitur 
typo  continuo  continente,  $ed  interdum  in  activam  febrem 
abit,  atque  remissionibus  et  judicatione  critica  gaudet,  quod 
nisi  contigit,  inflammationes  locales  plerumque  provocantur. 
Nonnunquam  debilitas  spuria,  a plethora  sanguinis  deri- 
vanda, diagnosin  febris  sthenicae  difficilem  reddit. 

Febris  asthenica  indolem  debilitatis  prae  se 
fert,  quae  debilitas  si  in  systemate  nervoso  nidulatur  dys- 
phoriam  permagnam,  dispositionem  spasmodicam  efficit; 
si  vero  in  systemate  irritabili  sedem  tenet,  lassitudinem, 
fibrarum  toni  diminuationem,  functionum  reproductivarum 
laesionem  secum  fert.  Facies  autem  pallet,  collapsa  est, 
extremitates  ad  attactum  frigidae  sunt.  Hydropes  super- 
veniunt. 

Decursus  febris  asthenicae  continuo  continens  est,  at- 
que epacmasticus,  nam  morbus  et  ejus  causa  proxima  inter 
ipsum  febris  decursum  augmentantur  atque  ingravescunt. 
Sed  sunt  etiam  febres  asthenicae  remittentes  immo  inter- 
mittentes. 

Diagnosis  autem  illius  febris  certa  fit,  pulsu  debili, 
facile  comprimepdo,  parvo,  irregulari,  modo  celerrimo,  modo 
justo  rariore,  molli. 

§.  8. 

Maximi  interest  febrium  differentias  cognoscere,  quae 
a morbi  characteris  discrimine  proveniunt.  Nam  febris 
character  pro  constitutione  individuali,  morbi  fomite,  et 
pro  causae  nocentis  influendi  ratione  sive  pro  irritationis 
infensae  loco  atque  sede  multiplex  et  varius  est. 

Probantur  autem  illae  divisiones,  quae  petuntur  a 
certis  quibusdam  notis,  quae  primo  statim  adspcctu  ob- 
servanti se  offerunt.  Quam  ob  rem  communior  et  genera- 
lior divisio,  quae  nosologis  arridet,  a typo  febrium  ducta 
est,  illam  vero,  quae  ab  origine  morbi  et  a numero  eorum, 
qui  simul  laborant,  desumta  est,  rejiciunt,  tamquam  incertis 
et  dubiis  fundamentis  nitentem,  atque  multis  erroribus  oc- 
casionem suppeditantem. 

Neque  in  dubium  vocari  potest,  num  typus  febrium 
carum  naturam  aliqua  ex  parte  indicare  valeat,  'nam  ipsi 
supra  exposuimus,  febrem  activam,  passivam,  sthenicam, 
asthenicam  peculiarem  accessuum  et  exacerbationum  or- 
dinem sequi.  Attamen  haec  accessuum  fabrilium  ratio  cum 
febrium  essentia  atque  charactere  minime  conjuncta 
est,  nam  haud  raro  typus  unus  in  alterum  transit, 
dum  character  et  essentia  febris  nullo  modo  immutatur. 

Praeterea  id  non  concedam,  facilius  esse  typum  febris 
observare,  quam  numerum  aegrotantium  atq[ue  graviora 
illa  ab  initio  morbi  symptomata,  fere  sine  prodromis, 
supervenientia,  quibus  febres  epidemicae  excellere  solent. 

Ex  his  colligo,  utilius  fore  hanc  febrium  divisionem 
exserere,  quae  genus  sporadicum  atque  genus  epide- 
micum proclamat. 

Nam  febrium  sporadicarum  origo  atque  causae  mani- 
festae plerumque  sunt,  quarum  aliae  ab  animo,  aliae  a 
prava  corporis  constitutione  proficiscuntur,  praeterea  innu- 
merae causae  peculiares,  crapula,  ebrietas,  incontinentia, 
retenta  acria,  violenta  exercitia,  victus  ratio  perversa  mor- 
bum intrantem  expeditissime  explicare  valent. 

Febrium  vero  epidemicarum  causa  remota  communis 
existere  debet,  quia  plurcs  homines  eodem  tempore  afficit. 
Eandem  facile  intelligimus  indolem  perniciosissimam  induere, 
quum  nec  sani  ab  ejus  infensa  aggressione  tuti  sint.  Patet 
vero  febres  a causis  epidemicis  excitatas  essentialiter  inter 
se  differre  pro  origine  miasmatis  terrestri,  inprimis 
paludosa,  et  fonte  ejusdem  animali.  Quum  autem  intima 
miasmatum  natura  saepissime  omnino  occulta  sit,  nullam 
aliam  fere  nisi  empiricam  curationem  illis  febribus  oppo- 
nere possumus.  Praeterea  fere  omnes  febres  epidemicae 
semel,  rarissime  pluries  eundem  hominem  afficiunt,  dum 
contra  sporadicae  febres  recurrere  amant,  atque  curationem 
rationalem  facillime  indicant.  Itaque  febrium  divisionem 
ab  essentia  et  causis  deducimus,  quibus  has  febrium 
differentias  constituimus. 

CLASSIS  PRIMA. 

Febres  sporadicae. 

Genus  primum:  Febres  simplices. 

Species:  Febris  inflammatoria. 

Febris  nervosa. 

Febris  putrida. 

Genus  secundum:  Febres  complicatae  sive  compositae. 

Species:  Febres  gastricae  (saburralis,  biliosa, 
pituitosa,  verminosa). 

Febris  catarrhalis  et  rheumatica. 

CLASSIS  SECUNDA. 

Febres  epidemicae. 

Genus  primum:  Febres  ab  effluvio  paludoso  exortae 

(Intermittentes,  febris  flava). 

Genus  secundum:  Febres  ab  effluvio  animali  exorientes. 

(F.  Typhodcs.) 

§.  9. 

Symptomatum  febrilium  aeque  ac  decursus  morbi  exa- 
mine diligenter  instituto,  facile  comperitur,  qualis  sit  pro- 

gnosis  emittenda,  utrum  periculum  immineat  an  omnino 
absit. 

Febres  mitissimae  et  securissimae,  ut  ait  Hippocrates, 
die  4,  aut  ante  desinunt,  maxime  vero  malignae  die  4 aut 
prius  interficiunt.  Praenot.  122.  Primus  febrium  insultus 
ad  dies  4,  secundus  ad  7,  tertius  ad  14,  quartus  ad  14, 
quintus  ad  17,  sextus  ad  20  excurrit.  Praenot.  122. 

Quibus  per  febres  sexto  die  rigores  fiunt  difficulter  ju- 
dicantur. Sect  IV.  apii.  29. 

Praecipuae  autem  et  constantiores  febris  notae  sta- 
tuuntur calor  excedens,  pulsus  creber,  appetitus  deficiens, 
totius  corporis  debilitas  et  quaedam  in  obeundis  functio- 
nibus, tam  vitalibus  quam  animalibus,  difficultas. 

Quando  autem  cor  et  arteriae  motu  et  robore  pollent, 
ut  causas  resistentes,  quas  ipsius  sanguinis  pletliora,  acri- 
tas aut  spasmi  praebent,  exsuperare  possint,  tunc  calor 
omnino  sese  expandit,  humorum  resolutionem,  coctionem 
adjuvat,  ita  ut  excretionibus  criticis  urinae  sudoris,  sputo- 
rum, vomitus,  dejectionum  alvi  supervenientibus  febris  eva- 
nescat. 

Jam  vero  illa  symptomata  enumerabimus,  quae  charac- 
terem imminentis  periculi  prae  se  ferunt,  quae  haec  fere 
sunt:  decursus  irregularis,  non  sibi  constans,  debilitas 
magna,  laesiones  locales  graviores,  deliria,  sopor,  dedolatio 
permagna,  respiratio  anhelosa,  anxia,  intercepta,  facies  col- 
lapsa, rigor  oculi,  lingua  aspera  scissa,  haemorrhagiae  pas- 
sivae, sudores  nimii  et  alia  colliquescentiae  signa. 

Sed  febres  inflammatoriae  plerumque  benigniores,  quam 
nervosae  atque  putridae  esse  solent. 

Tn  universum  autem  in  sporadica  et  spontanea  febri 
si  pura  fuerit,  vitae  periculum  quidem,  sed  minus  esse  so- 
let, majus  in  epidemica  et  contagiosa  itemque  in  illa,  quae 
cum  putrida  sanguinis  dissolutione  complicatur. 

§•  10. 

Curatio  febrium  pro  earum  natura  atque  charactere  et 
pro  symptomatum  urgentia  varia  esse  debet.  Interdum 

compescentia  et  sedantia,  interdum  methodus  exaequans 
aut  excitans,  modo  emetica,  purgantia,  modo  adstringentia 
requiruntur.  Praeterea  febres  epidemicae  curationem  em- 
piricam, specificam  postulant. 

Derivantia  externa,  sinapismi,  balnea  saepissime  in 
auxilium  vocari  debent. 

Regimen  sive  victus  ratio  in  febres  sanandas  summam 
vim  habet. 


CAPUT  SECUNDUM. 


DE  FEBRIBUS  SPORADICIS. 

A.  De  febribus  simplicibus. 

Si  excessus  alicujus  systematis  aequilibrium  virium  vi- 
talium in  organismo  tollit,  si  constitutio  individualis  emi- 
nenter irritabilis,  nervosa,  lymphatica,  modo  congenita, 
modo  acquisita,  morbi  quasi  fomitem  praebet,  tum  facillime 
causa  aliqua  occasionalis , animi  pathemata,  victus  ratio 
perversa,  aeris  intemperies,  febrem  simplicem,  id  est  nulli 
peculiari  functionum  sive  organorum  laesioni 
conjunctam,  accendit,  modo  inflammatoriam,  modo  nervo- 
sam vel  putridam. 

§•  I- 

FEBRIS  INFLAMMATORIA. 

Synon  yma.  Synochus  imputris  Galeni.  — Synodia 
Stahli,  Culleni.  — Continua  inflammatoria  Petri  Franfc. 

Aetiologia.  Causae  praedisponentes:  aetas  ju- 
venilis, fibra  exercitata,  diaeta  carnea,  spirituosa,  aer  siccus, 
frigidus,  hyems. 

Causae  excitantes.  Exercitatio  nimia,  ingesta  spi- 
rituosorum  magna  vis,  plethora  sanguinis,  vulnera,  gra- 
viditas. 

Symptomata.  Horror  initio  validus,  pulsus  fortis, 
durus,  urina  rubra,  sitis,  caloris  et  omnium  symptomatum 
harmonia  cum  pulsu,  constantia  symptomatum. 

Facies  rubra,  oculorum  splendor,  olfactus  deperditus, 
lingua  alba  aut  praerubra,  humectata  tamen.  Cephalalgia, 
dolor  lumborum  et  lassitudo.  Somni  breves  et  cum  insom- 
niis. Delirium.  Alvus  nulla  aut  rara  c it  sicca. 

Crusta  inflammatoria  in  sanguine  emisso.  JVatura  et 
decursus.  Febris  inflammatoria  simplex,  aut  activa,  aut 
sthenica  est.  Febris  uno  tenore  pergit,  vesperi  noctuque 
parumper  aucta,  sine  frigore  tamen,  donec  circa  auroram 
nisi  hypcrsthenica  est,  modice  mitescat. 

Decurrit  non  interrupta  et  absque  periodo,  intra  14 
dies  plerumque,  subinde  citius,  ut  levissima  inter  nychthe- 
meron  terminetur. 

Causa  proxima  morbi.  Irritatio  permagna  syste- 
matis sanguiferi. 

*“7  . 

Prognosis.  Febris  inflammatoria  plerumque  salu- 
taris est  et  inter  depuratorias  collocatur.  Terminatur  vero 
in  salutem  benigna  resolutione,  crisi  bona,  sudoribus,  hae- 
morrhagiis,  urina,  interdum  pet’  solam  auctam  perspiratio- 
;nem,  rarius  alvi  fluxu.  In  mortem  febris  hypcrsthenica 
terminatur  inflammationis  magnitudine,  gangraena,  conge- 
stionibus permagnis,  abscessu  interno  clauso,  non  aperiundo. 

Curatio.  Saepe  sola  natura,  motu  febrili,  se  liberat. 
'Sl  autem  medicatione  opus  est,  methodus  antiphlogistica 
• convenit,  phlebotomia  larga,  iterata,  potus  refrigerans,  diaeta 
«consimilis,  quies  corporis  et  animi.  Circulationi  nimis  ac- 
fceleratae  digitalis  opponitur. 

Sales  neutri,  prae  ceteris  blandissimi,  alvum  solvunt, 
•Miiesi  raro  opus  est.  Derivantia  externa,  clysmata,  curam 
adjuvant. 

§•  2. 

FEBRIS  NERVOSA. 

Aetiologia.  Causae  praedisponentes:  Nervi  de- 
biles, nimiae  evacuationes  humorum  praestantium,  abusus 
veneris,  deprimentes  animi  passiones. 

Causae  excitantes.  Immodicae  vigiliae,  lucubra- 
tiones, labores  assidui,  alimenta  insalubria,  diu  toleranda 
inedia. 

Quibus  ex  causis  debilitas  sive  astbenia  provenit,  cujus 

tamen  diversitas  notanda  est.  Alii  enim  aegroti  non  nisi 

debilitate  irritabili,  alii  debilitate  syncoptica,  sive 

vera  virium  vitalium  prostratione  laborant,  unde  desumtae  1 

sunt  hae  febrium  nervosarum  differentiae:  febris  nervosa  j 

versatilis  sive  cum  erethismo,  et  febris  nervosa  j 
• # • ' 1 ■ 
stupida  sive  cum  torpore. 


FEBRI  NERVOSAE  VERSATILI 
maxime  obnoxii  sunt  natu  minores. 

Symptomata.  Reactiones  systematis  nervosi  abnormi 
modo  auctae,  ejusdcmque  functiones  ita  alienatae,  ut  nui 
lam  inter  se  relationem  habere  videantur.  Itaque  hyperac- 
sthesis  et  sensationes  perversae  hanc  febrem  comitantur. 

Nat  ura  et  decursus.  Post  stadium  prodromorum 
febris  horripilationibus  intrat,  ab  initio  sub  specie  affectio- 
nis catarrhalis  latens,  deinde  phaenomena  nervosa  atacta 
plane  inexplicabilia  superveniunt.  Euphoria  et  dysphoria 
cum  ceteris  symptomatibus  nullo  modo  congruens. 

Sitis  permagna  dum  lingua  madet,  adypsia  dum  lin- 
guam aridam  atque  siccam  observamus.  Cutis  inaequaliter 
calida^  Pulsus  130  ictuum,  parvus,  modo  debilis,  modo 
spasticus. 

Decurrit  typo  remittente,  versus  vesperum,  modo  erra- 
tico, horis  indefinitis,  exacerbescens.  Crisis  autem  manifesta 
et  materialis  deest.  Interdum  somnus,  crisi  insensibili,  fe- 
bres nervosas  dijudicat.  Plerumque  lysis  tantum  obser- 


vatur.  Lenta  esse  solet  et  per  4,  5,  hebd.  continuare,  chro- 
nicam autem  indolem  nunquam  induit. 

Causa  proxima  morbi.  Febris  nervosa  simplex, 
versatilis,  nervorum  irritationem  accusat,  quae  efficit,  ut 
omnes  functiones  animales  et  vitales  irregulari  atque  per- 
verso modo  perficiantur.  Sanguiferi  vero  systematis  re- 
actio inter  exacerbationes  solum  adaucta  esse  videtur. 

Prognosis.  Convalescentiae  indicia  baec  fere  sunt, 
sudor  universalis,  calidus,  urina  nubeculam  monstrans,  de- 
liria vespertina  diminuta,  typus  remissionum  magis  ordinatus. 

Si  autem  vita  in  illo  cum  morbo  certamine  devincitur, 
tum  obvia  fiunt  phaenomena  spastica,  subsultus  tendinum 
et  singultus  spasticus;  deliria  crescunt,  sudores  frigidi  lo- 
cales erumpunt,  urina  limpida  aquosa  aut  plane  suppressa 
est,  sopor  delirii  locum  usurpat,  interdum  apoplexia  mor- 
bum terminat. 

Curatio.  Praecipuam  habemus  indicationem,  erethis- 
;mum  illum  nervosum  atque  nervorum  actionem  atacticam 
removendi  et  tollendi.  Quare  non  roboratione  sed  methodo 
'exaequante  opus  est. 

Itaque  interne  adhibeantur  nervina  antispasmodica  at- 
;quc  tonica  nervorum,  e.  gr.  infusio  radicis  Valerianae,  flo- 
rrum  chamomillae,  liquor  cornu  cervi,  castorii  et  moschi 
® Idoses  parvae.  Externe  administranda  sunt  balnea  calida, 
fifrictiones  antispasmodicae,  clysmata,  synapismi. 

Diaeta  et  inprimis  potus  eandem  indicationem  sequi 
lebent.  Infusiones  blandae  cX  mucilagincis  atque  aroma- 
i icis  spcciebus  paratae,  decoctiones  ex  hordeo,  gramine, 
juibus  saCcharum  et  aliquid  vini  additum  est,  utiles  sunt. 

Alimenta  restaurantia  atque  adstringentia  amara,  summa 
»raecautione,  tum  primum  porrigere  licet,  si  jam  diutius 
ebris  continuavit. 


FEBRIS  NERVOSA  STUPIDA 
idolem  fere  paralyticam  prae  se  fert,  dum  illa  versa 
lis  ad  inflammationem  propius  accedit. 

2* 

Symptomata.  Apathia  permagna  obrepit.  Horripi- 
lationes superveniunt.  Lassitudine  et  torpore  insolito  aeger, 
adhuc  obambulans,  laborat.  Paulo  post  his  se  adjungunt 
nausea,  ciborum  fastidium.  Caput  magis  magisque  grava- 
tur, incalescit,  obnubilatur;  pulsus  crebriores,  celeriores  fiunt, 
sed  languidi  semper  et  inordinati,  quibus  cum  conjungi 
solet  quaedam  spirandi  difficultas  et  pectoris  angustia  at- 
que oppressio.  Magnus  stupor,  aut  obscurus  dolor  et  quid  ! 
frigoris  sensus  posteriorem  capitis  partem  tenet,  aut  dolor 
gravans  sinciput  etiam  circa  suturam  coronalem  occupat. 
Calor,  ut  plurimum,  mitis,  neque  facile  exardescit. 

Natura  et  decursus.  Post  quinque  aut  sex  stadii 
prodromorum  dies,  malum  in  dies  augmentatur,  jam  loqui 
et  moveri  piget,  et  jam  lecto  aeger  affigitur,  tum  quaerenti 
vix  respondet.  Urina  tenuis  emittitur,  aut  cerevisiac  simi- 
lis, non  raro  etiam  subnigra,  subinde  crassior,  farina  quasi 
inspersa.  Inter  septimum  et  octavum  diem  omnia  ingra- 
vescunt. Gravitas  et  dolor  capitis  acerbius  vexant.  Aeger 
secum  obmurmurat.  Pectoris  oppressio,  virium  languor  et 
defectio  ita  increscunt,  ut  animi  deliquia  et  syncope  quum 
e lectulo  aeger  surgere  nitatur  eum  corripiant.  Typus  con 
tinuo  continens  est. 

Causa  proxima.  Debilitas  syncoptica  nervos  et  ce- 
rebrum potissime  afficere  videtur. 

Prognosis.  Qui  ex  hac  febri  convalescunt  adeo  he- 
betes remanent,  ut  vim  mentis  atque  sensuum  aciem  , nisi 
post  longum  temporis  intervallum,, recuperare  nequeant. 

Ceterum  si  circa  nonum,  decimum  a decubitu  diem 
lingua  liumida  fit,  si  sputa  uberiora  fluunt,  si  alvus  leviter 
laxatur,  aut  cutis  leni  madore  humectatur  aut  alterutra 
auris  abscessum  patitur,  aut  pustulae  latae  labias  et  aures 
occupant,  sperari  licet  aliquam  bonam  crisin.  Contra  si 
alvus  immodice  fluit,  unde  crebrae  animi  defectiones  impen- 
dent, si  lingua  tremit,  si  extrema  frigent,  si  pulsus  flu 
ctuat  aut  vermicularis  est,  si  tendines  subsiliunt,  si  visus 
aut  auditus  deperditur,  si  excrementa  inscito  aegro  exeunt 

jure  timori  potest  exitium.  Eorum  vero,  qui  subita  despe- 
ratione capiuntur,  et  nullis  eriguntur  promissis,  nemo 
servatur.  <• 

Curatio.  Curationis  indicatio  haec  est,  ut  vires  op- 
pressae erigantur  et  leni  stimulo  incitentur. 

Inter  cardiaca  huic  febri  illa  conveniunt,  quae  aroma- 
tico stimulo  praedita  sunt , quia  attenuant , incidunt  et 
blande  excitant.  Celebrantur  radix  contrajervae,  angelicae, 
sales  volatiles  succini,  camphora  et  alia  similia.  Aegro- 
tis autem  altissimo  torpore  laborantibus  cum  phosphoro, 
cantharidibus,  efficacissimis  nervos  excitantibus  phar- 
macis succurrendum  est. 

Virium  ratio  suspectam  sanguinis  missionem  reddit, 
eadem  causa  purgationi  adversatur.  Alvi  ductione  prae- 
stantior  atque  utilior  est  emesis. 

Derivantia  externa  nullo  modo  negligenda  sunt. 

Diaeta  et  potus  ea  ratione  instituenda  sunt,  ut  vires 
oppressae  erigantur  atque  leni  stimulo  incitentur.  Nec 
potus  frigida  in  hac  febri  danda  est. 

§• 

FEBRIS  PUTRIDA. 

Synonyma.  Synocbis  putris  Veterum. 

Aetiologia.  Febris  putrida  rarissime  primaria  xest, 
sed  debetur  aliis  morbis,  qui  diutius  in  corpore  grassati 
sunt,  inprimis  cachexiae  scorbuticae  et  febri  nervosae  stu- 
pidae. Ceterum  ex  causis  nervosarum  febrium  provenit, 
solidorum,  fluidorumque  degneratione  majori. 

Symptomata.  Praecedunt  temulentia  capitis,  ano- 
rrexia,  carnis  fastidium,  os  insipidum,  amarum,  maxime 
i mane,  sensus  repletionis  etiam  ante  pastum,  frontis  dolor 
obtusus,  dolores  vagi,  artuum  frigus  fere  assiduum ; sudores, 
urinae,  alvus  magis  olida;  somni  turbati. 

Natura  et  de  cursus.  Incipit  demum  febris  a fri- 
• gore  et  ad  duas  immo  tres  hebdomades  produci  solet.  Pul- 
sus magnus,  vehemens,  celer  et  frequens,  inaequalis,  inordi- 

natus.  Urina  crassa,  rubra  sine  sedimento.  Sitis  ingens. 
Calor  ad  attactum  mordax.  Haec  febris  indolem  passivam 
prae  se  fert,  ejus  typus  aut  continuus,  aut  remittens  est. 

Causa  proxima.  Febris  putrida  non  veram  et 
perfectam  sanguinis  putredinem  aut  corruptionem 
accusat,  sed  imperfectam  et  potius  ad  colliqucscentiam 
ejus  proclivitatem  designat.  Sanguificatio  diminuta,  im- 
perfecta, complexio  sanguinis  magis  venosa  est,  quae  cor 
et  arterias  ad  actionem  morbosam  incitat,  quae  tamen  in- 
dolem debilitatis  habet. 

Prognosis.  Si  die  septimo  coctionis  signa  accedant, 
salutariter  decima  quarta  terminabitur.  Si  tardius  coctio 
adveniat,  ad  vigesimam  primam  aut  ultra  protrahitur  per- 
fecta solutio.  Urina  quo  rubicundior  ct  crassior  est  inter 
initia,  eo  tutior  et  brevior  morbus  esse  consuevit.  Urina 
alba  exitium  portendit. 

Pulsus  parvus,  contractus,  inaequalis,  et  spasticae  af- 
fectiones, male  ominantur.  Vigiliae  pertinaces,  respirationis 
difficultas,  anxietas,  delirium  indicia  mala. 

Terminatur  illa  febris  in  salutem  evacuatione  gastrica, 
sudore,  exanthemate  miliari,  aphthis,  salivatione,  urinis ; in 
morbos  alios  metastasi  varia,  parotitide;  in  mortem  gan- 
graena partiali,  inflammatione  interna,  apoplexia  serosa. 

Curatio.  Indicatio  summa  desumenda  est  a morbo 
primario,  et  a degeneratione  septica  humorum  et  partium 
solidarum,  nec  minus  a debilitate.  Conveniunt  igitur  ana- 
leptica  et  antiseptica,  inprimis  acidum  sulphuricum,  dilutum, 
atque  cortex  chinae.  Irritatio  systematis  sanguiferi  potu 
acidulo  moderanda  est,  salia  autem  neutralia  nocent. 

Supervenientibus  spasmodicis  affectionibus  mosoho 
inprimis  succurrendum  est. 

Ilaemorrhagiis  passivis,  nimiis  «alvi  dejectionibus  ceteris 
colliquescentiae  urgentibus  signis  cura  palliativa  opponitur. 

Externe  epispastica,  rubefacientia,  vcricantia  balnea  in 
auxilium  vocantur. 

B.  DE  FEBRIBUS  COMPLICATIS. 

Febres  complicatae  illae  audiunt,  quae  gravem  aliquam 
atque  peculiarem  functionum  laesionem  ob  oculos  ponunt. 
Praecipue  autem  gastricae,  aut  catarrhales,  aut  rheumati- 
cae febrium  simplicium  complicationes  notandae  sunt. 

§•  i. 

DE  FEBRIBES  GASTRICIS. 


Tractus  intestinalis  processuum  chemico  vitalium  gra- 
vissimos perficit,  peculiares  enim  hos  humores:  salivan^ 
succum  gastricum,  pancreaticum,  bilem  habet,  quibus  nu- 
trimenta ingesta  assimilantur,  chylus  praeparatur,  residua 
autem  ciborum  inutilia  separantur.  Quarum  functionum 
i laesiones  modo  ex  febri  aliqua  proveniunt,  mode  simul 
icum  febri  communi  ex  causa  oboriuntur,  interdum  multo 
| prius  apparent,  quam  ipsa  febris  intrat. 

Distinguuntur  autem  a nosologis  febres  gastricae  le- 
gitimae et  illegitimae,  quarum  ordo  primus  febrem 
>saburralem,  secundus  catervam  febrium  biliosarum,  pitui- 
ttosarum  et  verminosarum  amplectitur. 

Status  gastricus.  Antecedunt  causae,  quae  cibo- 
rrum  coctionem  laedunt,  perturbant  et  depravant,  quae  per- 
' spirationem  cohibent  et  ad  intestina  convertunt,  quae  bi- 
' em  uberiorem  aut  acriorem  reddunt,  fibrarum  robur  mi- 
nuunt, motum  humorum  in  imo  ventre  retardant,  crudita- 
res, sordesque  ventriculo  aut  intestinis  suppeditant. 

Itaque  febris  saburralis,  saburra,  aut  sordibus  pri- 

( narum  viarum  provocata  est;  febris  biliosa  exorbitanti 
»ilis  secretione  stipatur,  ob  quam  rem  jecoris  affectio  pri- 
maria aut  secundaria  supponenda  est;  febris  pituitosa 
xcellit  profusa  pituitae  viscosae  secretione,  quae  totum 
ractum  intestinalem  obducit. 


SYMPTOMATA  AFFECTIONUM  GASTRICARUM. 

Lassitudo,  lumborum  dedolatio,  anorexia,  nausea,  vo- 
mitus, os  amarum,  soda  sive  ardor  ventriculi  ex  aciditatc. 


oppressio  praecordiorum,  flatus,  borborygmi,  dolores  vagi 
in  intestinis,  obstipatio  aut  diarrhoea. 

Cephalalgia  vehemens,  pungens  in  regione  frontali  at- 
que temporali. 

Statum  biliosum  indicat  lingua  obducta  flava,  vomitus 
biliosus,  sudor  largus  nidorosus,  urina  jumcntosa  cum 
sedimento  flavo. 

Natura  et  decursus  febris.  Febris  continuae  re- 
mittentis naturam  servat  quotidianae,  tertianae  simplicis 
aut  duplicatae,  cujus  accessiones  vomitu,  sudore  largo, 
urjnfs  copiosis,  jutnentosis,  terminari  solent.  Incipit  febris 
horripilationibus,  per  vices  aeger  incalescit,  donec  tandem 
calore  sicco  atque  acri  exardeat.  Capitis  dolor  ingravescit. 
Pulsus  magnus,  vehemens,  sed  non  durus.  Sitis  affligit. 

Pavor  dormientes  crebro  et  repente  excitare  con- 
suevit, immo  vigilantibus  quandoque  adeo  infestus  est,  ut 
ex  levi  quavisN  causa  saepe  contremiscant  et  trepident. 

Si  causa  excitans  febris  biliosae  fuerit  gravior,  acrior, 
et  praeter  illa  symptomata  produxerit  inflammationem  uni- 
versalem, tum  morbus  febris  ardens  sive  causus  audit. 
Cujus  symptomala  primaria:  calor  ad  tactum  fere 

urens,  immo  aliquando  ipsum  aerem  exspiratum  incen- 
dens; siccitas  in  cute  tota,  naribus,  ore,  lingua;  respiratio 
densa,  anhelosa;  delirium,  convulsiones,  constituunt. 

Prognosis.  Morbus  in  sanitatem  vertitur  dejectioni- 
bus criticis.  Symptomala  omnia  pacantur,  accessiones  mi- 
nori vi  reveniunt,  citius  remittunt,  lingua  naturalem  colo- 
rent et  hujniditatem  acquirit,  gustus  emendatur,  redit  cibi 
cupiditas.  Symptomala  autem  his  contraria  exitum  perni- 
ciosum indicant.  Gravissima  aufem  signa  sunt,  deliria,  so- 
por, excrementorum  aegroto  inscio  dcjeclio,  muscarum  vena- 
tus, pulsus  exilis,  celer,  inaequalis,  obscurus. 

Curatio.  Morbi  character  atque  ipsa  ralio  postulat, 
ut  quam  citissime  omnis  c primis  viis  saburra  expellatur^ 
inflammationis  si  quis  timor  est,  inprimis  jecoris,  aut  me- 
tastascos  provide  avertatur,  spasticae  solidarum  partium 

affectiones  tollantur,  et  colliquescenliae  sanguinis,  quoad 

fieri  potest,  obviam  eatur.  Itaque  febris  comitantis  ratio 
habenda  semper  est. 

Pro  turgescentia  sordium  vel  sursum  vel  deorsum 
modo  emesis  modo  purgatio  praeferenda  est. 

§.  2. 

DE  FEBRI  CATARRHALI  ET  RHEUMATICA. 

Aetiologia.  Febris  catarrlialis  et  rheumatica  a per- 
spiralione  cutis  impedita  originem  ducunt,  supprimitur  au- 
tem illa  perspiratio  subita  refrigeratione.  Ob  quam  rem 
illae  febres  multos  aggrediuntur  tempore  aequinoctium, 
ob  repentinas  tempestatum  mutationes. 

Symptomata  febr.  catarrhalis.  Praecedit  vel  con- 
tinuo subsequitur  coryza  sive  gravedo,  catarrlius,  sternu- 
tatio, lacrymarum  profluvium,  oculorum  rubor,  faucium 
phlogosis  et  dolor,  raucedo,  tussis.  Cum  his  saepe  con- 
jungitur cephalalgia,  lassitudo. 

Natura  et  decursus.  Invadit  potissimum  sub  ve- 
speram, frequenti  potius  et  repetita  horripilatione,  quam 
frigore  et  horrore.  Mitis  ut  plurimum  est,  et  postquam 
aliquot  horas  increvit,  solet  circa  mediam  noctem  sese  re- 
mittere. Remissio  autem  ad  totum  fere  diem  producitur, 
donec  iterum  vesperi  ordinata  periodo  resurgat  et  recru- 
descat. Septenario  primo  aut  altero  febris  terminatur. 

Interdum  febris  indoles  gravior  est. 

Causa  proxima.  Membranae  mucosae  affectione 
fere  inflammatoria  laborant. 

Prognosis.  Illa  febris  plerumque  benigna  est,  atque 
sudoribus  copiosis,  urina  rosea,  quae  sedimentum  furfura- 
ccum  deponit,  sese  dijudicat.  Sputa  crassiora  purulentia 
ejiciuntur.  Interdum  in  alios  morbos  inprimis  in  plilhisin 
febris  catarrhalis  abit. 

Curatio.  Perspiratio  promovenda  est.  Quies  et  lec- 
tuli tepor  et  largus  tepensque  potus,  qui  diluat,  temperet 
et  leniter  secretiones  omnes  sputi  praesertim  et  sudoris  da- 

juvet,  cum  tenuiore  victus  ratione  sufficient.  Ceterum  fc 
bris  comitantis  character  respiciendus  est. 


Symptomata  febris  rheumaticae.  Praecedunt  i 
aut  simul  cum  febri  superveniunt  dolores  lacerantes,  pun- 
gentes, qui  in  membranis  serosis  et  fibrosis  migrant. 

Natura  et  decursus.  Febris  horrore  incipit  atque 
post  nonnullas  horas  remittit,  sed  facillime  aeris  intem- 
perie redit.  Cujus  febris  typus  continuo  remittens  est. 
Ab  initio  character  febris  inflammatorius  est,  sed  interdum 
in  nervosum  immo  in  putridum  transit.  Septenario  primo 
aut  secundo  terminari  solet. 

Causa  proxima.  Affectio  rheumatica  nidulatur  in 
membranis  serosis  atque  fibrosis,  itaque  etiam  involucra 
et  tendines  musculorum  et  nervorum  vaginae  ab  eo  occu- 
pantur. Nam  serum  et  lympha  copia  aut  lentore  aut  acri- 
monia .aut  omnibus  his  vitiis  peccare  videntur. 

Prognosis.  Terminatur  in  salutem  sudoribus  copio- 
sis, praecipue  in  partibus  laesis  erumpentibus,  urina  ru- 
bra,  turbulenta,  sedimentum  vel  rosaceum  vel  album 
deponente. 

Interdum  fcbris(  inflammatoria,  nervosa,  putrida  rheu- 
matismo sesc  adjungit  atque  prognosin  dubiam  reddit. 

Curatio.  Mittatur  sanguis.  Utatur  victu  tenuissimo, 
potu  tenui  ex  aqua  et  meile.  Balnea  calida,  sinapismi,  ve- 
sicantia  adhibeantur. 

CAPUT  TERTIUM. 


DE  FEBRIBUS  EPIDEMICIS. 

Sermo  de  febribus  annuis  hic  non  erit,  quia  constante 
quadam  lege  recurrunt,  aeris  et  tempestatum  mutationes 
'sequentes,  itaque  a sporadicis  morbis  nullo  modo  differunt, 
misi  solo  aegrotantium  numero. 

Sed  illas  considerabimus  febres,  quae  ex  causa  nou 
imanifesta  exorientes,  malignitatem  recondunt,  vitamque 
ipermullorum  hominum  simul  in  periculum  vocant,  quum 
aaut  aer  principium  venenatum  vehens,  aut  halitus  et  vapo- 
rres  ab  ipsis  hominibus  manantes  morbum  diffundant. 

Malignitatem  vero  ostendunt  inprimis  subita  atque  inex- 
spectata virium  dejectione,  et  symptomatibus  illis  Jonge  gra- 
vvioribus,  quae  in  simili  affectione  sporadica  animadvertuntur. 
Atque  statim  ab  initio  has  febres  comitatur  dolor  vehe- 
mens alicui  parti,  capiti,  intestinis  affixus,  qui  usitatis  re- 
mediis minime  cedit.  Quibus  febribus  plerumque  curatio 
pjmpirica  opponitur,  sed  qui  convalescunt,  potius  natu- 
rae medicalrici,  quam  medico  gratiam  referant. 
^Xam  methodi  maxime  inter  se  differentes  et  oppositae 

fsontra  eundem  epidemicum  morbum  in  auxilium  vocatae, 
fferumque  neque  convalescentium  neque  obeuntium  nume- 
•um  modificare  valent.  Ceterum  recurrere  morbi  epide- 
mici post  convalescentiam  non  amant,  sed  potius  disposi- 
tionem in  cos  pronam  tollunt. 

Constituenda  autem  sunt  febrium  epidemicarum  duo 
genera,  prout  ex  effluvio  terrestri,  paludoso,  vel  ex  efflu- 
rio  animali  originem  ducunt. 

IDE  FEBRIBUS  EPIDEMICIS,  PALUDOSIS, 

TERRESTRIBUS. 

Acre  epidemicum,  inspiratum,  aut  aliter  corpore  rc- 
eplum,  illud  inlclligcndum  est,  quod  halitus  ct  vapores, 

e ferra,  sive  humida,  sive  palustri,  sive  aliter  insalubri, 
elevati,  aeri  impertiunt,  aut  aliunde  venii  quidem  ad  nos  ; 
transferunt. 

Febres  autem  paludosae,  non  contagiosae  sed  solum 
miasmaticae,  inflammatione  vel  affectione  inflammatoria,  j 
passivae  indolis,  stipatae  esse  solent.  Ob  quam  inflamma-  j 
tionis  naturam  dissolutio  sanguinis  atque  seri  exsudationes 
saepe  observantur. 

Cui  terrestri  et  paludoso  miasmati  vindicandas  censeo 
febres  intermittentes,  febrem  flavam,  catarrhum  epidemicum,  j 

Febres  autem  intermittentes  illae  audiunt,  quae  | 
per  vices  impetum  ita  remittunt,  ut  plena  apyrexia  inter  ; 
duos  quosque  paroxysmos  intercedat.  Qui  paroxysmi  vel  | 
regulares  vel  irregulares,  anomales,  anticipantes,  poslponen-  i 
tes  obvii  fiunt. 

Pro  periodorum  circuitu  varia  sunt  intermittentium  §c~  j 
nera:  quotidiana,  tertiana,  quartana.  Ejusdem  vero  periodi  j 
febris  non  raro  complicatur,  ut  sit  e.  gr.  tertiana  duplex. 

Quae  in  aestate  et  autumno  superveniunt:  febres  in- 
termi (lentes  characteris  biliosi,  ad  continuitatem  inclinant 
et  potius  remittentes,  quam  intermittentes  sunt. 

A levissima  autem  febricula  ephemera,  usque  ad  fe-  i 
brem  flavam  americanam  progressio  non  intercepta  febrium 
paludosarum  pro  majore  vi  vaporum  aquae  putrescentis 
exstat.  Nam  febris  flava  amcricana  cx  effluviis  sentinae  j 
putridae  navium  provenit,  atque  nullus  alius  morbus  nisi 
febris  paludosa  ad  perniciosissimam  gravitatem  exculta  ] 
proclamandus  est. 

Malignarum  autem  febrium  intermittentium  duplex  ge- 
nus  est,  alterum  comitatarum,  quae  etsi  periodicae  in- 
termittant, in  accessionibus  tamen  aliquo  periculoso,  pecu- 
liari symptomate  stipantur;  alterum  subconlinuarum,  «p 
quae  ad  continuitatem  tendunt  extensis  ad  ipsum  intermis- 
sionis tempus  gravibus  quibusdam  variisque  symptomatibus.  : 

Ad  febres  intermittentes  comitatas  perniciosas  nume- 
randam  censeo  inprimis  dysenteriam  epidemicam,  at- 


ique  ejusdem  ad  summam  veli  ement  ii  am  proveclarn  speciem 
rcholeram  indicam. 

Aliae  vero  intermittentes  comitatae  sunt,  syncopalis, 
.nigida,  lethargica,  apoplectica  et  soporosa. 

Itaque  morbi  febriles  paludosi  maxime  perniciosi  sunt: 
ifebris  intermittens  biliosa,  febris  flava  americana, 

■ dysenteria  epidemica,  cho.lera  indica. 

Febris  intermittens  biliosa  symptomata  quidem  bi- 
iliosa  offert,  sed  illa  symptomata  ab  ipsa  febri  provo- 
rcata,  minime  autem  primaria,  occurrunt.  Cephalalgia, 
(.quae  in  regione  frontali  atque  in  ipsis  oculorum  orbi- 
ttis  sedem  tenet,  quam  maxime  aegrotum  affligit.  Lien, 
hiepar  obstruuntur  atque  intumescuntur.  Dolores  vagi  in- 
testinorum, meteorismus,  singultus,  spasmi  accedunt  et  sae- 
nenumero  quarto,  quinto  a decubitu  die,  interdum  nono, 
illecimo  aeger  moritur. 

Febris  flava,  quae  in  Indiis  occidentalibus  endemica 
i labetur,  sed  a navigatione  itaque  a portubus  maris  origi- 
nem ducit,  citissime  e medio  tollit  aegrum,  colorem  infert 
ictericum,  a quo  peculiari  ac  proprio  symptomate  nomen 
i umit. 

Cujus  febris  epidemiae  praecipue  aestivo  et  autumnali 
empore  gressanlur. 

Intrat  morbus  ille  perniciosissimus  nocturnis  horis, 
' Ique  in  ejus  decursu  tria  stadia  distinguuntur,  in  quorum 
rrimo  cerebrum  et  medulla  spinalis  maxime  afficiuntur, 
Utero  stomachus  et  intestina  febris  actione  praecipue  la- 
t orant,  tertium  est  stadium  colliqucscentiac  et  virium  cx- 
austionis.  Quarto  vero,  sive  quinto,  sexto  a decubitu  die 
egroti  succumbere  solent. 

Dysenteria  epidemica  typum  tertianum  sequi  amat, 
ualibet  autem  accessione  humores  et  mucus  cruentus  tam 
lrsum  quam  deorsum  exit  cum  tenesmo  et  torminibus 
omachiquc  dolore.  Interdum  gangraena  accedente  in 
ortem  terminatur. 


CURATIO  FE/iRIUM  PALUDOSARUM. 


Saepissime  accidit;,  ut  aegri  qui  febribus  intermitteu-  j 
tibus  laborant  non  perfecte  reconvalescant,  nisi  et  aerem 
et  regionem,  qui  morbum  fovent,  cum  salubriore  com- 
mutent. 

Ipsius  naturae  molimina  ad  subigendum  febrile  inci-  i 
tamentum  methodo  antipbf.ogistica,  resolvente  sursum  et  1 
deorsum  evacuante  adjuvantur. 

Remedia  autem  febvifuga  empirica  habemus:  corticem 
peruvianum,  martem,  opium,  alia  innumerabilia. 

Curanda  sunt  ipsa  febris  et  ejus  effectus  graves. 

Imminentem  paroxysmum  praevertunt  omnia,  qu  aesu-  ; 
dorem  movent  et  emetica,  quae  systema  nerveum  afficiunt, 
nec  minus  empirica  illa  remedia,  quae  in  systema  nervo- 
sum magna  vi  agunt. 

Cortice  autem  peruviano  utendum  non  est,  nisi  me- 
thodis solvente  et  evacuante  praemissis,  quia  prae- 
mature data  intermittentem  facit  remittentem,  continuam, 
biliosam  ardentem,  atque  viscerum  infarctus,  hydropes,  ictc- 
ros  inducit. 

Evitanda  quoque  sunt  salia  neutralia,  quia  novos 
'paroxysmos  febris  provocare  solent. 

Febres  paludosae  remittentes  sanguinis  missionem  re- 
quirunt, quia  inflammatione  cerebri  et  intestinorum  sae- 
pius stipantur.  Emeticorum  usus  cum  aegroti  levamine  ra- 
rius conjunctus  est.  Sed  calomelanos  usus  quam  maxime 
hic  exposcitur,  praecipue  ob  jecoris  torporem  et  obstrue* 
tiones. 

In  sananda  dysenteria  habemus  indicationem,  irritatio* 
nem  inflammatoriam  intestinorum  sedandi,  atque  cutis  actio- 
nem, diaphoresin,  sudorem  largum  excitandi.  Diaphoretica 
vero  remedia  post  blandam  evacuationem  dare  oportet.  In- 
terdum sanguinis  missio  ab  inflammatione  magis  , provecta 
requiritur.  Nervorum  autem  affectionem  emeticum  ex  ipe- 
cacuanhae  radice  sedare  et  tollere  maxime  valet. 

DE  FEBRI  CATARRHALI  EPIDEMICA. 

Aetiologia.  Epidemicum  miasma  ex  cq  elucet, 
quod  saepe,  catarrhalibus  affectibus  epidemice  regnantibus, 
communi  hoc  morbo  corripiuntur  etiam  illi,  qui  jamdiu  in 
cubili,  aliis  ex  causis,  se  continent,  et  sibi  a frigore  aeris- 
jue  injuriis  religiosissime  cavent.  Quod  malum  ita  cele- 
riter diffunditur,  ut  a simplici  contactu  et  a communica- 
ione  tanta  propagationis  velocitas  pendere  non  possit,  nisi 
entorum  ope  miasmata  dispergantur. 

Itaque  miasma  aliquod  tellure  accusandum  est. 
Decursus  morbi.  Totius  corporis  lassitudo  invadit, 
mm  febris  cum  rigore,  mox  vagus  in  pectore  dolor,  assi- 
ua  tussi  sicca  comitante.  Pulsus  durus,  urina  flammea 
niterdum  turbida  observatur.  Plerique  a morbo  convale- 
scunt aut  sudore,  aut  narium  haemorrhagia,  aut  alvi  fluxu 
lut  uberiore  urina  aut  omnibus  hisce  simul  concurrentibus 
vacuationibus,  cum  sputi  item  concocti  ut  plurimum  reje- 
Lione.  Nec  malignitatis  expers  interdum  est,  nam  si  san- 
nis diathesi  inflammatoria  magis  afficitur,  ut  in  quibus- 
• am  epidemicis  constitutionibus  saepe  accidit  facile  in  an- 
unam,  aut  peripneumoniam  aut  plcuritidem  transit,  nisi 
aturc  et  provide  venae  sectio  et  regimen  antiphlogisticum 
i ib veniat. 

Febris  autem  accessiones  versus  vesperum  facit,  tertia 
plurimum,  aut  quarta  accessione  desinit,  interdum  ad 
mum,  decimum  quartum  diem  potrahitur. 

Curatio.  Sanguinis  circuitus  aequabilis  restituatur, 
ngestiones  resolvantur,  perspiratio  cutanea  promoveatur, 
libus  indicationibus  methodus  antipldogistica,  resolvens, 
iphoretica  satisfaciunt. 

53  FEBRIBUS  EPIDEMICIS,  QUAE  AB  EFFLUVIIS 
ANIMALIBUS  ORIGINEM  DUCUNT. 

Respiratio  aeris  dccompositi  atque  infecti  exhalatio- 
us  et  respiratione,  multorum  animalium  hominumque  . 


CURRICULUM  VITAE. 


Ego  JVathan  Reiss  naius  sum  Gedani  hujus  saeculi  anno 
septimo,  die  XIII  mensis  Aprilis,  palre  D avi  d Reiss  mer- 
catore, matre  Lea,  e gente  Jacobsthal.  Paler  optimus, 
proli  dolor!  ante  biennium  diem  supremum  obiit.  Veteri 
fidei  addictus  sum.  Per  octo  annos  Gymnasia  illa  frequen- 
tavi, quae  Gedani  atque  Elbingae  florent,  deinde  testimonio 
maturitatis  munitus  ad  academiam  Rerolinensem  me  con- 
tuli anno  MDCCCXXX,  atque  ab  111.  Boeckh  1. 1.  Rectore 
magnifico  in  numerum  civium  academicorum  receptus,  no- 
men apud  facultatem  medicam  professus  sum. 

Per  totum  studiorum  tempus  his  interfui  praelectioni- 
bus: Reat.  Rudolphi  de  Analomia,  Beal.  K n ap  e de  Osteo-  ' 
logia,  111.  Mitscherlich  de  Chemia  et  de  Physica,  111. 
Schultz  de  Rotanice  et  de  Physiologia,  111.  Rar  I cis  de  Pa- 
thologia  et  Therapia,  Cl.  Froricp  de  Akiurgia,  Beat.  Sun- 
dclin  de  Materia  medica. 

A viris  111,  Mu  e 11  er  et  Sclileinm  arte  cadavera  se- 
candi instruebar. 

Exercitationum  clinicarum  duces  mihi  fuerunt:  medi- 
carum 111.  Rartels,  Cl.  Wolff,  chirurgicarum  111.  de  Gracfe, 
obstetriciarum  et  morborum  syphiliticorum  111.  Kluge. 


Quibus  praeceptoribus  omnibus  magnopere  venerandis, 
titio  summis  in  me  meri  iis  gratias  liabeo  maximas. 

Jani  vero  tentaminibus,  tam  philosophico  quam  medico 
et  examine  rigoroso  coram  gratioso  medicorum  ordine  ab- 
solutis, spero  fore,  ut  dissertatione  thesibusque  defensis, 
Issum m i in  medicina  et  chirurgia  honores  in  me  conferantur. 

Febres  epidemicae,  exceptis  annuis,  a febribus  spora* 
dicis  causa  proxima,  decursu,  curatione^  omnino  differunt. 

Dysenteria  epidemica  est  febris  intermittens  comitata. 

Typhus  disentericus  ab  eflluvio  animali  efficitur,  in 
homines  agente,  quorum  valetudo  jam  a miasmate  aliquo 
paludoso  depravata  est. 

Cholera  indica  est  dysenteria  epidemica  ad  summam 
malignitatem  provecta. 


Qua  ratione  angina  scarlatinam  comitatur , eadem 
exanthema  intestinale  cum  febri  typhode  arctissime  con- 
junctum est. 

Glans  penis  humani  cartilaginem  amplexatur,  quae  in- 
terdum ossificationem  subit. 


